Σε ειδική εξόρμηση της Διεύθυνσης Τροχαίας Αττικής, που έγινε το τριήμερο από 17 έως 19 Οκτωβρίου, για τον εντοπισμό οδηγών που χρησιμοποιούν αντικανονικά το κινητό τους τηλέφωνο κατά την οδήγηση, βεβαιώθηκαν συνολικά 431 παραβάσεις.

Παράλληλα, αφαιρέθηκαν 398 ζεύγη πινακίδων κυκλοφορίας, 367 άδειες κυκλοφορίας και 356 άδειες οδήγησης.

Η Διεύθυνση Τροχαίας Αττικής υπενθυμίζει στους οδηγούς ότι η αντικανονική χρήση κινητού τηλεφώνου κατά την οδήγηση συνιστά παράβαση, η οποία αποτελεί άμεση αιτία πρόκλησης τροχαίων δυστυχημάτων και ατυχημάτων.